Oba bosta privedena pred preiskovalnega sodnika Okrožnega sodišča v Murski Soboti. Tujci so v policijskem postopku zaprosili za mednarodno zaščito in bodo prepeljani v Azilni dom v Ljubljano.

Porast organiziranega tihotapljenja

Sicer pa se po podatkih policije število podobnih dogodkov na našem območju povečuje. Samo lanskega novembra sta bili na našem območju prijeti dve večji organizirani skupini – ena po 13 in druga po 20 oseb –namenjeni v Italijo.

Gre za organizirane skupine, ki se po komunikacijskih kanalih obveščajo o poteku poti.

Z večjim številom ilegalcev pa se srečujejo tudi zdravniške službe.